Tamedyazt n Si Muḥend tefka nnuba i yal tallit di tudert-is n yal ass d wayen akk i as-yezzin. Ulac ayen yerra di rrif, yessefra ɣef tayri, ɣef yimawlan, ɣef leḥbab, ɣef tmurt, ɣef lmiziriya, ɣef lehlak, ɣef tirugza d imesḥaf ; yessefra ɣef leqbayel, ɣef waɛraben, ɣef waklan, ɣef wudayenma d irumyen ur ten-id-yebdir ara akk di tmedyazt-is, am wakken d-yenna M . Mammeri: Si Muḥend yeɣba isem-nsen di tmedyaztis am wakken yebɣa ad ten-yemḥu si tmurt-is.